**Naziv i adresa ustanove**

**Program obrazovanja**

**za stjecanje mikrokvalifikacije**

**šivanje klasičnog stolnog i posteljnog rublja**

**te uporabnih predmeta**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Moda, tekstil i koža | | |
| **Naziv programa** | Program obrazovanja za stjecanje mikrokvalifikacije šivanje klasičnog stolnog i posteljnog rublja te uporabnih predmeta | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Osnove ručnog šivanja (razina 3)  SIU 2: Tekstilije u modi (razina 4)  SIU 3: Osnove strojnog šivanja (razina 4)  SIU 4: Osnove konstrukcije odjeće (razina 3)  SIU 5: Konstrukcija proizvoda tekstilnog interijera (razina 4)  SIU 6: Osnove izrade tekstilnog interijera: stolno i posteljno rublje te  uporabni predmeti (razina 4) | | |
| **Obujam u bodovima (CSVET)** | **8 CSVET**  SIU 1: Osnove ručnog šivanja (2 CSVET)  SIU 2: Tekstilije u modi (1 CSVET)  SIU 3: Osnove strojnog šivanja (2 CSVET)  SIU 4: Osnove konstrukcije odjeće (1 CSVET)  SIU 5: Konstrukcija proizvoda tekstilnog interijera (1 CSVET)  SIU 6: Osnove izrade tekstilnog interijera: stolno i posteljno rublje te uporabni predmeti (1 CSVET) | | |
| **Dokumenti na temelju kojih je izrađen program obrazovanja za stjecanje**  **mikrokvalifikacije** | | | |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | | **Sektorski kurikulum** |
| **SZ Modni krojač / Modna krojačica**  <https://hko.srce.hr/registar/standard-zanimanja/detalji/59>  **SKOMP 1**: Planiranje i organizacija izrade modnih proizvoda u radu modnog krojača / modne krojačice  <https://hko.srce.hr/registar/skup-kompetencija/detalji/498>  **SKOMP 2**: Krojačka izrada i dorada modnih proizvoda  <https://hko.srce.hr/registar/skup-kompetencija/detalji/490> | **SK Modni krojač /Modna krojačica standard strukovnog dijela kvalifikacije)**  <https://hko.srce.hr/registar/standard-kvalifikacije/detalji/411>  **SIU 1**: Osnove ručnog šivanja  <https://hko.srce.hr/registar/skup-ishoda-ucenja/detalji/11966>  **SIU 2**: Tekstilije u modi  <https://hko.srce.hr/registar/skup-ishoda-ucenja/detalji/11964> | | Moda, tekstil i koža |
|  | **SIU 3:** Osnove strojnog šivanja  <https://hko.srce.hr/registar/skup-ishoda-ucenja/detalji/11967>  **SIU 4:** Osnove konstrukcije odjeće  <https://hko.srce.hr/registar/skup-ishoda-ucenja/detalji/11969>  **SIU 5:** Osnove izrade tekstilnog interijera: stolno i posteljno rublje te uporabni predmeti  <https://hko.srce.hr/registar/skup-ishoda-ucenja/detalji/11968>  **SK Modni galanterist / Modna galanteristica (standard strukovnog dijela kvalifikacije)**  <https://hko.srce.hr/registar/standard-kvalifikacije/detalji/445>  **SIU 6:** Konstrukcija proizvoda tekstilnog interijera  <https://hko.srce.hr/registar/skup-ishoda-ucenja/detalji/13115> | |  |
| **Uvjeti za upis u program** | * Cjelovite kvalifikacije na razini 1 HKO (završena osnovna škola) * Najmanje 18 godina starosti | | |
| **Uvjeti za stjecanje programa (završetka programa**  **obrazovanja)** | * Stečenih 8 CSVET bodova * Uspješna završna provjera stečenih znanja, vještina i odgovornosti provodi se provjerom osnovnih vještina šivanja klasičnog stolnog i posteljnog rublja te uporabnog jednostavnog odjevnog predmeta (npr. pregače i sl.) primjenom mjera zaštite na radu i zaštite okoliša te korištenjem osobnih zaštitnih sredstava, korištenje osnovnih tekstilnih materijala i bazične konstrukcije tekstilnih i odjevnih proizvoda, a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se *Uvjerenje o osposobljavanju za stjecanje mikrokvalifikacije šivanje klasičnog stolnog i posteljnog rublja te uporabnih predmeta.* | | |
| **Trajanje i načini izvođenja nastave** | Program obrazovanja za stjecanje mikrokvalifikacije šivanje klasičnog stolnog i posteljnog rublja te uporabnih predmeta izvodi se redovitom nastavom u trajanju od **200 sati**.  Ishodi učenja ostvaruju se vođenim procesom učenja u ustanovi u trajanju od **48 sata**, učenjem temeljenim na radu, u trajanju od **112 sati**, a dijelom samostalnim aktivnostima, u trajanju od **40 sati**.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima te u radnom procesu u kontroliranim uvjetima šivanja interijernih tekstilnih predmeta. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu. | | |
| **Horizontalna prohodnost** | Ostvarene kreditne bodove u mikrokvalifikaciji moguće je prenijeti u srodne podsektorske skupove ishoda u cjelovitim kvalifikacijama sektora Mode, tekstila i kože. | | |
| **Vertikalna prohodnost** | Vrednovanjem svih skupova ishoda učenja SK Šivač tekstilnih i odjevnih proizvoda / Šivačica tekstilnih i odjevnih proizvoda stječe se cjelovita kvalifikacija razine 3 koja osigurava mogućnost za nastavak obrazovanja na višim razinama. | | |
| **Materijalni uvjeti i okruženje za učenje koji su potrebni za izvedbu programa** | Krojački studio/radionica za izradu modnih proizvoda opremljena:   * računalom za nastavnike, računala za polaznike, projektorom, internetskom vezom, opremom za pisanje, pločom (zelena, bijela, plutena, pametna), nastavnički stol i ormari za nastavnički pribor * papir i pribor za izradu krojeva (škare i kliješta za označavanje ureza) * stol za krojenje * stol za manipulaciju * krojački pribor (škare, krojački metar, igle, pribadače, ravnala, trokut, krivuljari) * ručne električne škare * električni kružni nož za krojenje * univerzalni šivaći stroj (1/1) * različite vrste papučica (skriveni zatvarač, uska, za nabiranje) (1/1) * dodaci za paspul na univerzalnom šivaćem stroju i dvoigličaru * 2 specijalna stroja za obamitanje * 2 specijalna šivaća stroja za izradu odjeće od pletiva * dvoigličar * cik-cak stroj * stroj za vezenje * automat za izradu rupica * 2 glačarska stola s elektroparnim glačalom * uređaj za frontalno fiksiranje * krojačke lutke: ženska, muška i dječja * stalci za radove polaznika * ormari za radove polaznika * prostor za držanje materijala i pribora.   Specijalizirana učionica prikladne veličine (1,25 m2 po osobi) opremljena:   * računalom za nastavnika, projektorom, internetskom vezom i opremom za pisanje (zelena, bijela ili pametna ploča) * stolovi za crtanje * ormarićima za odlaganje uradaka i pribora krojačke lutke * krojački pribor (škare, igle, krojački metar, trokuti, šestari i krivuljari) * digitalni fotoaparat * univerzalni šivaći stroj * visoki stol za konstrukciju * veliko ogledalo za probu modela * mape uzoraka vlakana, pređe, pletiva, tkanina i netkanih tekstilija * mikroskop * povećala * ormarići za uzorke tekstilnih vlakana i materijala.   <https://hko.srce.hr/registar/skup-ishoda-ucenja/detalji/11966>  <https://hko.srce.hr/registar/skup-ishoda-ucenja/detalji/11964>  <https://hko.srce.hr/registar/skup-ishoda-ucenja/detalji/11967> <https://hko.srce.hr/registar/skup-ishoda-ucenja/detalji/11969>  <https://hko.srce.hr/registar/skup-ishoda-ucenja/detalji/11968>  <https://hko.srce.hr/registar/skup-ishoda-ucenja/detalji/13115>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. **pripremiti radno mjesto i organizirati rad na siguran način prema operacijama rada i vrsti stroja** 2. **provoditi aktivnosti prema Zakonu o zaštiti na radu u cilju sprječavanja mogućih ozljeda na radnom mjestu** 3. **koristiti zaštitnu odjeću i pribor sukladno uputama zaštite na radu** 4. **primijeniti odgovarajuće materijale i prikladne strojeve, alat i opremu za izradu modnog proizvoda** 5. **uzimati tjelesne mjere potrebne za konstrukciju modnih proizvoda i mjere interijernog tekstila** 6. izraditi krojeve za interijerni tekstil 7. **šivati modne dodatke i izrađivati proizvode interijernog tekstila** 8. **glačati modne proizvode od različitih vrsta tekstilnih materijala koristeći glačala i preše za glačanje** | | | |
| **Načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **OSNOVE RUČNOG I STROJNOG ŠIVANJA S PRIMJENOM** | Osnove ručnog šivanja | 3 | 2 | 10 | 30 | 10 | 50 |
| Tekstilije u modi | 4 | 1 | 8 | 12 | 5 | 25 |
| Osnove strojnog šivanja | 4 | 2 | 8 | 32 | 10 | 50 |
| Osnove konstrukcije odjeće | 3 | 1 | 8 | 12 | 5 | 25 |
| Konstrukcija proizvoda  tekstilnog interijera | 4 | 1 | 8 | 12 | 5 | 25 |
| Osnove izrade  tekstilnog interijera: stolno i posteljno rublje te uporabni predmeti | 4 | 1 | 6 | 14 | 5 | 25 |
| **Ukupno** | | | | **8** | **48** | **112** | **40** | **200** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **OSNOVE RUČNOG I STROJNOG ŠIVANJA S PRIMJENOM** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11966>  <https://hko.srce.hr/registar/skup-ishoda-ucenja/detalji/11964>  <https://hko.srce.hr/registar/skup-ishoda-ucenja/detalji/11967> <https://hko.srce.hr/registar/skup-ishoda-ucenja/detalji/11969>  <https://hko.srce.hr/registar/skup-ishoda-ucenja/detalji/11968>  <https://hko.srce.hr/registar/skup-ishoda-ucenja/detalji/13115> | | |
| **Obujam modula (CSVET)** | **8 CSVET**  SIU 1: Osnove ručnog šivanja (2 CSVET)  SIU 2: Tekstilije u modi (1 CSVET)  SIU 3: Osnove strojnog šivanja (2 CSVET)  SIU 4: Osnove konstrukcije odjeće (1 CSVET)  SIU 5: Konstrukcija proizvoda tekstilnog interijera (1 CSVET)  SIU 6: Osnove izrade tekstilnog interijera: stolno i posteljno rublje te uporabni predmeti (1 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 48 sati (24 %) | 112 sati (56 %) | 40 sati (20 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je omogućiti učenicima razvoj kompetencija u području razumijevanja i primjene osnovnih ručnih šavova, tekstilnih materijala i bazične konstrukcije odjeće i klasičnog stolnog i posteljnog rublja te osnovnog rukovanja šivaćim strojevima i alatima u izradi klasičnog stolnog i posteljnog rublja te manje složenih uporabnih predmeta u pripremi izrade, konstrukciji i procesu šivanja primjenom pravila zaštite na radu uz ekološko zbrinjavanje otpada i primjenu strategije održive modne prakse bez ostataka materijala (zero waste). | | |
| **Ključni pojmovi** | *propisi o zaštiti na radu, alati i pribor za ručno i strojno šivanje, osnovni ručni bodovi i vezovi, pribor za krojenje, strojevi za šivanje, uređaji za glačanje, klasično stolno i posteljno rublje, manipulacija tkanina, konstrukcija odjeće, kroj, proces izrade modnih proizvoda, građa i proporcije ljudskog tijela, tjelesne mjere, proporcionalne mjere, konstrukcijske mjere, standardizirane odjevne veličine, proizvodi i skice tekstilnog interijera* | | |
| **Oblici učenja temeljenog na radu** | Učenje temeljeno na radu se odvija u krojačkoj radionici obrazovne ustanove i/ili kod poslodavca (gospodarski subjekt s kojim obrazovna ustanova ostvaruje poslovnu suradnju) u sektoru Moda, tekstil i koža, u realnim ili simuliranim radnim situacijama, gdje se stječu specifična znanja i vještine potrebne za samostalnu i odgovornu pripremu radnog mjesta i zaštita na radu u postupku šivanja klasičnog stolnog i posteljnog rublja, korištenje osnovnih tekstilnih materijala, primjenu bazične konstrukcije te rukovanje, provjeru ispravnosti i održavanje sredstava za rad u šivanju klasičnog stolnog i posteljnog rublja te jednostavnih uporabnih odjevnih predmeta, (npr. pregače i sl.). Zadaci se temelje na situacijskom učenju. Poželjno je dio radnih zadataka provesti u suradnji sa lokalnim tvrtkama koje se bave proizvodnjom odjeće ili tekstilnih proizvoda kako bi dobili uvid u realni proizvodni proces u modnoj industriji i stjecali iskustvo u izvornom radnom okruženju te bili, motivirani za kasnije samozapošljavanje.  Učenjem na radnom mjestu polaznik se postupno uvodi u svijet rada. Omogućuje mu se sudjelovanje u radnom procesu u kontroliranim uvjetima (uz nazočnost mentora) sve dok ne stekne potpune kompetencije za šivanje klasičnog stolnog i posteljnog rublja te jednostavnih uporabnih predmeta (npr. pregače i sl.). | | |
| **Literatura i specifična nastavna sredstva potrebna za realizaciju modula** | **Preporučena literatura:**  <https://green.hr/zasto-je-vazno-recikliranje-tekstila/>  **Za realizaciju nastave moraju se koristiti**:   1. slikovni primjeri klasičnog stolnog i posteljnog rublja 2. interni materijal ustanove i/ili nastavnika za modul Osnove ručnog i strojnog šivanja s primjenom   **Za polaznike**:  Skripta koju su izradili voditelji programa osposobljavanja. | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnove ručnog šivanja, 2 CSVET** |
| **Ishodi učenja** | | |
| 1. Primijeniti zakonske propise o zaštiti na radu u osnovama ručnog šivanja | | |
| 1. Koristiti odgovarajuće alate i pribor za ručno šivanje | | |
| 1. Izraditi osnovne ručne bodove primjenom različitih tehnika izrade | | |
| 1. Izraditi osnovni ručni vez na materijalu odgovarajućim koncem | | |
| **Dominantan nastavni sustav i opis načina ostvarivanja ishoda učenja** | | |
| Dominantan nastavni sustav je učenje temeljeno na radu kroz radne situacije na rješavanju poslovnih zadataka.  Na početku, kroz vođeni proces učenja i poučavanja, majstor/nastavnik demonstrira način na koji se primjenjuju pravila rada na siguran način u postupcima ručnog šivanja. Ukazuje na mogućnosti izvora opasnosti u prostoru krojačke radionice/studija i objašnjava kako ih otkloniti u cilju povećanja radne učinkovitosti i sigurnosti na radu. Nastavnik pokazuje polaznicima osobna zaštitna sredstva, pribor za prvu pomoć i aparat za gašenje požara te demonstrira njihovu primjenu. Polaznici najprije kroz praktičnu vježbu, a zatim kroz ostale aktivnosti koje su u funkciji stjecanja ishoda učenja ovog modula, primjenjuju osobna zaštitna sredstva te ostala pravila zaštite na radu, zaštite od požara i zaštite okoliša u simuliranim ili realnim radnim situacijama. Na lutki ili svom kolegi (koji u dogovoru s nastavnikom simulira ozljedu) polaznici demonstriraju primjenu postupaka prve pomoći u šivanju, ovisno o specifičnosti ozljede.  U ovom skupu ishoda učenja osim zaštite na radu treba staviti naglasak pripremu radnog mjesta, razlikovanje alata i pribora za ručni rad, postupke izrade osnovnog ručnog šivanje primjenom različitih tehnika bodova i vezova na uratku (npr. torbi i sl.), doradi uratka, čišćenju radnog prostora, zbrinjavanju na ekološki prihvatljiv način ostataka tekstilnog materijala nakon rada i vođenju dokumentacije u obliku osobnog portfolija (tkz. mape uradaka). Nastavnik prema potrebi pomaže, vodi polaznika do očekivane razine samostalnosti i odgovornosti te daje povratnu informaciju o uspješnosti realizacije aktivnosti.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave. Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju, prati ga u radu te daje povratne informacije o uspješnosti izvođenja SIU Osnove ručnog šivanja. | | |
| **Nastavne cjeline/teme** | Zaštita na radu, zaštita od požara, zaštita okoliša i pružanje prve pomoći  Krojački alat i pribor za ručni rad  Osnovni ručni bodovi (jemčenje, kopirni bod, obrubni, križni bod, skriveni bod) Osnovni ručni vezovi (plosni vez, ovjenac, obamet, bod ivančice) Vezenje rupica  Prišivanje puceta, kopči i pritiskivača | |
| **Načini i primjer vrednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Radna situacija 1:**  pripremiti radno mjesto, radni prostor i osobnu zaštitu sukladno zaštiti na radu za kvalitetno i sigurno ručno šivanje  **Aktivnost:** Pri dolasku u krojačko studio/radionicu pokazati osobnu zaštitu nošenjem prikladne zaštitne odjeće, obuće i sl. za siguran i ugodan rad. Opisati radno mjesto i radni prostor krojačkog studija/radionice za ručno šivanje. Navesti pravila zaštite na radu i kako se primjenjuju u pripremi radnog mjesta i rukovanju uređajima, alatima i priborom za ručno šivanje. Obrazložiti pružanje prve pomoći u slučaju povrede na radnom mjestu. Navesti najčešće nezgode pri radu u radionici za ručno šivanje. Prema uputi majstora/nastavnika izvesti početnu pripremu radnog mjesta za kvalitetan početak rada te uočiti i ukloniti prepreke u ostalim dijelovima radnog prostora krojačkog studija/radionice za ručno šivanje.  **Radna situacija 2:** koristiti alat i pribor za ručni rad te uvježbati izradu različitih vrsta ručnih uboda  **Aktivnost:** Koristiti odgovarajuće alate i pribor za ručno šivanje prilikom izrade ručne torbe osnovnim ručnim bodova (jemčenje, kopirni bod, obrubni, križni bod, skriveni bod) i vezovima (plosni vez, ovjenac, obamet, bod ivančice) na materijalu odgovarajućim koncem, prema predlošku i uputama. Izvesti rupice, prišiti puceta, kopče i pritiskivače.  **Vrednovanje naučenog**: pismeni Ispit iz zaštite na radu, izrađeni osnovni ručni bodovi i vezovi na tekstilnom materijalu (npr. na torbici i sl.) odgovarajućim koncem prema uputama primjenom mjera za rad na siguran način i zaštiti okoliša, mape radova/radna dokumentacija (tzv. portfoliji) - vrednovanje analitičkom rubrikom na temelju definiranih elemenata i kriterija. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Tekstilije u modi, 1 CSVET** |
| **Ishodi učenja** | | |
| 1. Analizirati ulogu tekstilija u kontekstu materijalne kulture i svakodnevnom životu | | |
| 1. Koristiti tekstilnu terminologiju | | |
| 1. Analizirati ulogu svojstava tekstilnih vlakana i pređa u tvorbi konstrukciji i proizvodnji tekstilija | | |
| 1. Identificirati osnovne vrste tekstilija | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav temelji se na aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) omogućuje se polaznicima razvoj kognitivnih vještina i spoznaja o: ulozi tekstilija u kontekstu materijalne kulture i svakodnevnom životu, osnovnoj tekstilnoj terminologiji, klasifikaciji i svojstvima tekstilnih vlakana, razvojnom putu od tekstilnog vlakna do pređe i tkanine i osnovnim vrstama tekstilija prema namjeni. Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave i izvršavanje aktivnosti. | | |
| **Nastavne cjeline/teme** | Tekstilije u kontekstu materijalne kulture i svakodnevnog životaOsnovna tekstilna terminologija (tekstil, vlakno, pređa, konac, tkanina, pletivo, čipke, netkane tekstilije, funkcionalni ili inteligentni tekstil, bio tekstil, recikliranje tekstila)Glavne sirovine u proizvodnji tekstilija  Klasifikacija i svojstva tekstilnih vlakana  Osnovne vrste tekstilija prema namjeni | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Projekt:** „Kategorizacija tekstilija u modi“  **Aktivnost 1:** Istražiti ulogu tekstilija u kontekstu materijalne kulture i svakodnevnog života na povijesnim i suvremenim primjerima.  **Aktivnost 2**: Izraditi mapu uzoraka tekstilija uz rječnik osnovne tekstilne terminologije (tekstil,  vlakno, pređa, konac, tkanina, pletivo, čipke, netkane tekstilije, funkcionalni ili inteligentni tekstil, bio tekstil, recikliranje tekstila), podacima o vrsti i svojstvima vlakana te specifičnostima proizvodnje, zapisima i slikovnim prikazima te vrstama tekstilija prema namjeni (kućanski tekstil, tekstil u interijeru, dekorativni tekstil, svečani i sl.).  **Vrednovanje naučenog:** usmena i pisana provjera osnovne tekstilne terminologije, vrednovanje projekta: prikupljanje i analiza informacija iz stručne literature, pravilno korištenje tekstilne terminologije u verbalnoj, vizualnoj i pisanoj komunikaciji, mapu uzoraka s tekstilijama prema vrsti i namjeni sa rječnikom osnovne tekstilne terminologije - analitičkom rubrikom na temelju definiranih elemenata i kriterija. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnove strojnog šivanja, 2 CSVET** |
| **Ishodi učenja** | | |
| 1. Pripremiti radni prostor u skladu sa zakonskim propisima o zaštiti na radu u osnovama strojnog šivanja | | |
| 1. Koristiti univerzalni i specijalni šivaći stroj za osnovno strojno šivanje | | |
| 1. Primijeniti adekvatne šivaće ubode i šivaće šavove sukladno tehnološkoj operaciji šivanja | | |
| 1. Primijeniti osnove održavanja stroja za šivanje | | |
| 1. Čistiti radni prostor nakon osnovnog strojnog šivanja | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz radne situacije na rješavanju poslovnih zadataka. Polaznici će prema uputi majstora/nastavnika pripremiti radno mjesto za strojno šivanje, koristiti univerzalni i specijalni šivaći stroj samostalno. Aktivne metode poučavanja (situacijska didaktika, iskustveno učenje/praktični rad/vježbe) potiču kod polaznika stjecanje znanja i vještina pravilnog i samostalnog rukovanja te osnovnog održavanja univerzalnog i specijalnih šivaćih strojeva.  Polaznik će izraditi praktične radove koristeći strojeve i uređaje za šivanje na siguran način, održavati će radno mjesto urednim te će zbrinuti otpad i voditi dokumentaciju o tijeku rada. Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju, prati ga u radu te daje povratne informacije o uspješnosti izvođenja SIU Osnove strojnog šivanja. | | |
| **Nastavne cjeline/teme** | Vrste, dijelovi i funkcije šivaćih strojeva  Osnove krojenja  Osnove šivanja  Vrste šavova, prošiva i poruba  Izrada jednostavnijih dekorativnih predmeta  Održavanje strojeva za šivanje | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Radna situacija 1. ili projekt:** Strojno šivanje eko torbe  **Aktivnost 1:** Pripremiti radno mjesto i odgovarajući alat, pribor i tkaninu za krojenje i strojno šivanje eko torbe sa stiliziranim geometrijskim motivom.  **Aktivnost 2:** Izraditi model eko torbe i pri tome upotrijebiti različite vrste strojnih šavova, prošiva i poruba. Pridržavati se zdravstvenih i sigurnosnih standarda u strojnom šivanju. Skicirati i opisati postupak izrade prototipa eko torbe u radnoj mapi. Pri radu održavati radno mjesto čistim i organiziranim te voditi računa o ekološkom zbrinjavanju ostataka materijala.  **Radna situacija 2:** Salon namještaja planira osvježiti izložbeni prostor raznim dekorativnim predmetima koji odgovaraju njihovim jednostavnim stilskim linijama.  **Aktivnost:** Pripremiti radni prostor za početak rada primjenom zakonskih propisa o zaštiti na radu u osnovama strojnog šivanja. Koristiti univerzalni i specijalni šivaći stroj za osnovno strojno šivanje u skladu s propisima zaštite na radu*.* Primijeniti adekvatne šivaće ubode i šivaće šavove u skladu s tehnološkim operacijama šivanja prilikom izrade jednostavnih dekorativnih predmeta kao npr. jastučića, stolnjaka, nadstolnjaka, zavjesica. Primijeniti osnove održavanja stroja za šivanje: promijeniti iglu, regulirati napetost konca i podmazati stroj. Čistiti radni prostor nakon strojnog šivanja i zbrinuti otpad.  **Vrednovanje naučenog**: izrađeni prošivi, šavovi, porubi na dekorativnim predmetima, održavanje strojeva za šivanje (promijena igle, regulirati napetost gornjeg i donjeg konca) primjenom pravila zaštite na radu i zaštite okoliša, mape radova/radna dokumentacija (tzv. portfoliji) - analitičkom rubrikom na temelju definiranih elemenata i kriterija | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnove konstrukcije odjeće, 1 CSVET** |
| **Ishodi učenja** | | |
| 1. Objasniti ulogu i značaj konstrukcije u procesu izrade modnih proizvoda | | |
| 1. Opisati građu i proporcije ljudskog tijela | | |
| 1. Utvrditi potrebne mjere za konstrukciju modnih proizvoda | | |
| 1. Usporediti izmjerene tjelesne mjere i standardizirane odjevne veličine | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz radnu situaciju na rješavanju poslovnih zadataka.  Polaznici će praktični dio radnog zadatka odraditi u paru radi utvrđivanja potrebnih mjera za konstrukciju odjeće, a u stjecanju specifičnih znanja opisati poslove konstrukcijske pripreme, objasniti ulogu građe i proporcije tijela u konstrukciji odjeće, utvrditi povezanost tjelesne mjere i oznake odjevne veličine i usporediti sustave oznaka odjevnih veličina. Nastavnik planira/kreira proces poučavanja primjenjujući suvremene nastavne metode u demonstriranju osnova konstrukcije odjeće. Individualnim razgovorima i radom u paru (suradničko učenje) se dodatno jačaju strukovne i komunikacijske kompetencije. | | |
| **Nastavne cjeline/teme** | Konstrukcija odjeće u procesu izrade odjeće  Građa i proporcije ljudskog tijela  Mjere u konstrukciji odjeće  Sustavi odjevnih veličina | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Opis radne situacije:** Anina obitelj se sprema na rođendan tete. Ana je odlučila pripremiti odjeću za svoju obitelj: mamu, tatu i malu sestru. Pozvala je prijateljicu Petru da joj pomogne u mjerenju njene obitelji.  **Aktivnost**: Izmjeriti žensku, mušku i dječju osobu radeći u timu od 2-3 polaznika. Na osnovu izmjerenih glavnih mjera ljudskog tijela utvrditi visinu uzrasta, razvijenost stasa i odjevnu veličinu. Zabilježiti mjere na crtežu figurine. Logično zaključiti odnose proporcija ljudskog tijela i potrebu izračunavanja proporcionalnih i konstrukcijskih mjera. Dobivene rezultate unijeti u svoj portfolio ili radnu mapu.  **Vrednovanje naučenog:** sposobnostprikupljanja informacija iz različitih izvora, pisane i usmene provjere znanja, učenički projekti, usmena ili pisana prezentacija izrađena na temuposlovi konstrukcijske pripreme**,** vježba označavanja tjelesnih proporcija na crtežu figurine, poznavanje tjelesnih mjera,vježbamjerenja glavnih mjera i izračun pomoćnih *m*jera, portfolio | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Konstrukcija proizvoda tekstilnog interijera, 1 CSVET** |
| **Ishodi učenja** | | |
| 1. Skicirati proizvod tekstilnog interijera | | |
| 1. Utvrditi potrebne mjere za konstrukciju proizvoda tekstilnog interijera | | |
| 1. Konstruirati krojeve proizvoda tekstilnog interijera | | |
| 1. Izraditi krojne slike za proizvode tekstilnog interijera | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz radne situacije na rješavanju poslovnih zadataka. Nastavnik demonstrira konstruiranje klasičnog stolnog i posteljnog rublja, a polaznici samostalno konstruiraju krojeve za proizvode tekstilnog interijera. Aktivne metode poučavanja (iskustveno učenje / vježbe) potiču kod polaznika na preciznost i točnost u mjerenju i uzimanju mjera za proizvode tekstilnog interijera, kreativnost u konstruiranju proizvoda tekstilnog interijera. Nastavnik planira / kreira proces poučavanja primjenjujući suvremene nastavne metode. Individualnim razgovorima i radom u paru (suradničko učenje) se dodatno jačaju strukovne i komunikacijske kompetencije.  Od polaznika se očekuje aktivno sudjelovanje u procesu učenja, poučavanja i vrednovanja postignuća, osmišljavanje skice proizvoda klasičnog stolnog i posteljnog rublja, promišljanje o načinu konstruiranja proizvoda tekstilnog interijera.  Ako polaznik pred sobom ima teškoću prilikom skiciranja, konstruiranja i izrade krojne slike proizvoda tekstilnog interijera, koju ne može samostalno savladati nastavnik ga usmjerava prema mogućem rješenju.  Nastavnik polaznika prati u radu te daje povratne informacije o uspješnosti SIU Konstrukcija proizvoda tekstilnog interijera. | | |
| **Nastavne cjeline/teme** | Asortiman proizvoda tekstilnog interijera  Izrada skica proizvoda tekstilnog interijera  Konstrukcija krojeva proizvoda tekstilnog interijera prema asortimanu  Izrada krojne slike proizvoda tekstilnog interijera | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Opis radne situacije:** Za blagdanski ugođaj Modna kuća „Savršeni dom“ planira osvježiti svoju ponudu dekorativnih jastuka, stolnjaka, nadstolnjaka i ubrusa.  **Aktivnost:** Opisati funkciju asortimana tekstilnog interijera prema kategoriji, protumačiti konstrukcijskom skicom proizvod tekstilnog interijera: dekorativni jastuk (*patchwork* uzorak), stolnjak i nadstolnjak. Izmjeriti dimenzije uzoraka proizvode tekstilnog interijera, izračunati utrošak vrpce na obrubima za razne geometrijske oblike, izraditi krojeve i uklopiti krojne dijelove u krojnu sliku.  **Vrednovanje naučenog:** sposobnost prikupljanja informacija iz različitih izvora, pisane i usmene provjere znanja, usmena ili pisana prezentacija, izrađeni krojevi proizvoda tekstilnog interijera | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnove izrade tekstilnog interijera: stolno i posteljno rublje te uporabni**  **predmeti, 1 CSVET** |
| **Ishodi učenja** | | |
| 1. Provjeriti sigurnost rada u izvođenju radnih operacija krojenja, šivanja, glačanja osnovnog tekstilnog interijera: stolno i posteljno rublje te uporabnih predmeta za dom | | |
| 1. Utvrditi modne specifičnosti izrade proizvoda tekstilnog interijera | | |
| 1. Povezati konstrukciju i potreban materijal u izradi stolnog i posteljnog rublja | | |
| 1. Izraditi stolno rublje | | |
| 1. Izraditi sitne uporabne predmete za dom | | |
| 1. Izraditi dekorativne jastuke različitim kreativnim tehnikama manipulacije tkaninama | | |
| 1. Izglačati izrađene gotove proizvode tekstilnog interijera | | |
| 1. Zbrinuti ostatke materijala nakon izrade proizvoda tekstilnog interijera u skladu sa zaštitom okoliša | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu kroz radnu situaciju na rješavanju poslovnih zadataka. Polaznici će prema uputi majstora/nastavnika šivati i glačati proizvode tekstilnog interijera prema planu tehnoloških operacija. Aktivne metode poučavanja (situacijska didaktika, iskustveno učenje/praktični rad/vježbe) potiču kod polaznika stjecanje specifičnih znanja i vještina izrade stolnog i posteljnog rublja, uporabnih predmeta za dom i dekorativnih jastuka.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave. Polaznik izrađuje stolno i posteljno rublje, uporabne predmete za dom i dekorativne jastuke te pravilno odlaže ostatke materijala i vodi dokumentaciju o tijeku rada.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Nastavnik prati prati u radu te daje povratne informacije o uspješnosti izvođenja SIU Osnove izrade tekstilnog interijera: stolno i posteljno rublje, uporabni predmeti. | | |
| **Nastavne cjeline/teme** | Opis modela stolnog i posteljnog rublja  Krojni dijelovi stolnog i posteljnog rublja  Plan tehnoloških operacija rada za šivanje i doradu stolnog i posteljnog rublja  Šivanje stolnog i posteljnog rublja  Dorada stolnog i posteljnog rublja  Kontrola kvalitete izrade stolnog i posteljnog rublja  Izrada uporabnih predmeta za dom (šivanje, dorada)  Opis modela dekorativnih jastuka  Krojni dijelovi dekorativnih jastuka  Plan tehnoloških operacija rada za šivanje i doradu dekorativnih jastuka  Šivanje dekorativnih jastuka  Dorada dekorativnih jastuka  Kontrola kvalitete izrade dekorativnih jastuka  Kreativne tehnike manipulacije materijala: *patchwork*, apliciranje, strojno i ručno vezenje | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Opis radne situacije**: Klijentica traži uslugu izrade blagdanske kompozicije stolnog rublja (stolnjak, nadstolnjak, salvete), navlake za stolce, dekorativne jastuke te uporabne predmete za dom. Vlasnica modnog studija zaprima narudžbu i daje upute šivačici kako uzimati mjere i pripremiti potrebne krojeve, odabrati odgovarajuće materijale i izraditi blagdansku kompoziciju tekstilnog interijera.  **Aktivnost**: pripremiti radni prostor, strojeve i uređaje i osobnu zaštitu u skladu sa zakonskim propisima o zaštiti na radu za šivanje osnovnog tekstilnog interijera. Prema mjerama i dobivenim krojevima, krojiti osnovni i pomoćni materijal potreban za izradu blagdanske kompozicije proizvoda tekstilnog interijera. Izraditi stolno rublje: stolnjak, nadstolnjak, ubrus, haljinicu za stolac te uporabne predmete za dom prema uputama tehnoloških operacija šivanja. Izraditi dekorativne jastuke odabranom tehnikom manipulacije materijala: patchwork, apliciranje, strojno i ručno vezenje. Izglačati izrađene gotove proizvode tekstilnog interijera sukladno s uputama tehnoloških operacija glačanja. Čistiti radni prostor nakon izrade proizvoda tekstilnog interijera, odlagati i razvrstati otpadni materijal prema vrsti otpada.  **Vrednovanje naučenog**: izrađena kompozicija stolnog rublja (stolnjak, nadstolnjak, salveta), haljinica za stolac, dekorativni jastuci, uporabni predmeti za dom prema uputama i planu operacija rada primjenom pravila zaštite na radu i zaštite okoliša, mape radova/radna dokumentacija (tzv. portfoliji) - analitičkom rubrikom na temelju definiranih elemenata i kriterija | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **Napomena:**  Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |